Diari Oficial de la Generalitat Valenciana


Sumari del DOGV 9619, del 16-06-2023 (2023/6669)

RESOLUCIÓ de 12 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les ajudes per al control oficial de rendiment lleter per a l'exercici 2023 a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9619

Data del DOGV
:   16-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6669


Data del document
:   12-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 12 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les ajudes per al control oficial de rendiment lleter per a l'exercici 2023 a la Comunitat Valenciana. [2023/6669]  
L'Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, va desenvolupar el que es disposa en el Reial decret 368/2005, de 8 d'abril, pel qual es regula el control oficial del rendiment lleter per a l'avaluació genètica en les espècies bovina, ovina i caprina i establia els criteris i condicions de concessió de l'ajuda a la Comunitat Valenciana.  
Posteriorment l'Ordre 17/2016, de 19 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, va modificar l'Ordre de 5 de maig de 2006 i la va adaptar al Reial decret 419/2015, de 29 de maig, pel qual es modifica el Reial decret 368/2005, de 8 d'abril, pel qual es regula el control oficial del rendiment lleter per a l'avaluació genètica en les espècies bovina, ovina i caprina que va adaptar la citada regulació a les noves normes de la Unió Europea en matèria d'ajudes al sector agrari, en concret al Reglament (UE) núm. 702/2014, esmentada anteriorment en els aspectes que es recullen en el consegüent annex únic.  
Les bases reguladores i el procediment de concessió es recullen en l'Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter i les seues modificacions. Aquesta ajuda per al control oficial lleter va ser comunicada per l'Administració General de l'Estat a la Comissió Europea i registrada amb el codi SA.40726.  
Amb la publicació de l'Ordre 2/2021, d'1 de març, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica la vigència de l'Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, s'ha establit que aquestes ajudes estaran vigents mentre es mantinga el Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea (UE) núm. 702/2014, de la Comissió, les seues modificacions o pròrrogues.  
El Reglament (UE) 2022/2472 de la Comissió de 14 de desembre de 2022, declara determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea, i que els règims d'ajuda que estaven exempts en virtut dels Reglaments (UE) núm. 702/20303 i (UE) núm. 1388/20603, respectivament, continuaran estant exempts durant un període de sis mesos a partir de la data d'expiració d'aquests reglaments.  
  
La Direcció General d'Agricultura, Ramaderia i Pesca, d'acord amb el que s'estableix en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat i el Decret 176/2020, de 30 d'octubre, del Consell d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica és competent en matèria d'ajudes a la producció animal.  
  
Per tant, i a fi de convocar les ajudes per a l'exercici 2023 i establir el procés de sol·licitud i tramitació, en virtut de les facultats que em confereix l'article 28 de la Llei 5/1983, de 30 de desembre, del Govern Valencià i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del director general d'Agricultura, Ramaderia i Pesca, resolc:  
  
Apartat primer. Objecte de la convocatòria  
Convocar per a l'exercici 2023 l'ajuda per al control oficial lleter regulada mitjançant Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, modificada per l'Ordre 17/2016, de 19 de juliol, de Conselleria d'Agricultura, Medi Ambient, Canvi Climàtic i Desenvolupament Rural i Ordre 2/2021, d'1 de març de la Conselleria d'Agricultura, Desenvolupament Rural, Emergència Climàtica i Transició Ecològica.  
  
Apartat segon. Línia pressupostària i import  
L'ajuda regulada en aquesta resolució es concedirà en l'exercici 2023 amb càrrec a l'aplicació pressupostària de la línia S3082000, capítol 4, del programa 714.80 d'Agricultura i ramaderia per la quantia global màxima de 24.000,00 €.  
  
Apartat tercer. Requisits i obligacions dels beneficiaris  
Podran sol·licitar les ajudes de manera individual o col·lectivament a través d'associacions de productors de llet oficialment reconegudes que es constituïsquen com a entitats col·laboradores, d'acord amb l'article 12 de la Llei 38/2003, de 17 de novembre, general de subvencions amb seu a la Comunitat Valenciana els ramaders titulars d'explotacions que complisquen els requisits de l'article 2 de l'Ordre de 5 de maig 2006:  
Els beneficiaris de les ajudes d'aquesta ordre seran els centres autonòmics de control lleter situats a la Comunitat Valenciana. Les ajudes només es concediran per als costos que generen les activitats del control lleter oficial realitzades a partir de la presentació de la sol·licitud davant l'autoritat competent. En tot cas, els costos subvencionables seran avalats per proves documentals clares, específiques i actualitzades.  
  
En l'àmbit de les seues competències, es podrà completar l'ajuda procedent de l'Administració general l'Estat, sempre que no se superen els límits establits en l'article 27.1.b del Reglament (UE) núm. 702/2014, de la Comissió, de 25 de juny de 2014. Aquestes ajudes no s'acumularan amb cap ajuda de minimis corresponent als mateixos costos subvencionables si aquesta acumulació dona lloc a una intensitat o import de l'ajuda superior a l'esmentat límit.  
En tot cas, els titulars de les explotacions ramaderes en què es duga a terme el control lleter hauran de complir els requisits exigits pels articles 13.2 i 13.3 de la Llei 38/2003, de 17 de novembre, general de subvencions, així com els següents:  
a) Tindre la condició de PIME d'acord amb el que s'estableix en l'annex 1 del Reglament (UE) núm. 702/2014, de la Comissió, de 25 de juny de 2014.  
b) No tindre la consideració d'empresa en crisi, segons es defineix en les directrius sobre ajudes estatals de salvament i de reestructuració d'empreses no financeres en crisis (Comunicació 2014/C 249/01, de la Comissió, de 31.07.2014).  
c) No estar els beneficiaris subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior.  
d) Complir la resta dels requisits previstos en l'esmentat Reglament (UE) núm. 702/2014, de la Comissió, de 25 de juny de 2014.  
  
Apartat quart. Actuacions subvencionables  
Les ajudes només podran concedir-se a les activitats empreses o realitzades amb posterioritat a la presentació de la sol·licitud. Les activitats subvencionables són:  
1. La realització del control lleter, amb resultat de lactacions finalitzades i vàlides, de totes les vaques de l'explotació que es troben en producció, inscrites en el corresponent llibre genealògic, filles de sementals en procés de valoració, el rendiment lleter de la qual haja sigut establit a través de qualsevol dels mètodes reconeguts com a vàlids per l'ICAR i que s'indiquen en l'annex II del Rd 368/2005, de 8 d'abril.  
  
2. La realització del control lleter, amb resultat de lactacions finalitzades i vàlides, de les ovelles i cabres, inscrites en el corresponent llibre genealògic, filles de sementals en procés de valoració, el rendiment lleter de la qual haja sigut establit a través de qualsevol dels mètodes reconeguts com a vàlids per l'ICAR i que s'indiquen, respectivament, en els annexos III i IV del Rd 368/2005, de 8 d'abril.  
  
3. Les lactacions finalitzades i vàlides hauran d'estar compreses entre el període de l'1 de novembre de l'any anterior a la sol·licitud i el 30 d'octubre de l'any en curs.  
4. L'impost sobre el valor afegit (IVA) no serà subvencionable, excepte quan no siga recuperable per al beneficiari.  
  
Apartat cinqué. Termini de presentació de sol·licituds  
El termini de presentació de sol·licituds en l'exercici 2023 serà d'un mes comptat a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
De conformitat amb el que s'estableix en l'article 14 de la Llei 39/2015, d'1 d'octubre, del procediment administratiu comú, les persones sol·licitants estan obligades a relacionar-se amb la Generalitat a través de mitjans electrònics, per la qual cosa hauran de presentar les sol·licituds telemàticament a través de la seu electrònica de la Generalitat sede.gva.es/va/proc636 utilitzant els corresponents model normalitzats disponibles en aquesta.  
Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), tots dos emesos per l'Agència Tecnològica i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/va/seu\_certificats).  
Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de representants de l'ACCV. (https://www.accv.es/servicios/registro-de-representantes/). L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
Les sol·licituds presentades han de signar-se amb el certificat digital de la persona física o jurídica que presenta la sol·licitud o, si escau, amb el certificat digital del seu representant. Així mateix, se signaran electrònicament pels qui siguen competents per a això, aquells documents que s'adjunten la signatura dels quals siga obligatòria.  
En el supòsit que alguna de les persones sol·licitants presente la seua sol·licitud presencialment, se li requerirà perquè l'esmene a través de la seua presentació electrònica en els termes previstos en l'article 68.4 de la citada Llei 39/2015, d'1 d'octubre. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
Mitjançant la presentació de la sol·licitud, la persona sol·licitant manifesta sota la seua responsabilitat que totes les dades recollides en aquella i en la documentació que s'adjunta són verídiques i que es troba en possessió de la documentació que així ho acredita, quedant a la disposició de la Generalitat per a la seua presentació, comprovació, control i inspecció posterior que es consideren oportuns.  
Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació es podrà realitzar de manera telemàtica a través de la seu electrònica de la Generalitat (sede.gva.es/va/proc22648), si bé estan obligats a això els subjectes previstos en l'article 6 de l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que s'indiquen econòmicament amb la Generalitat.  
  
Apartat sisé. Aportació de documentació  
1. A la sol·licitud s'adjuntarà la documentació mínima següent:  
a. NIF de l'Associació, quan no s'autoritze l'òrgan gestor a la seua consulta.  
b. Acreditació de la identitat del representant legal, quan siga una persona física i s'haja oposat a la seua consulta per part de l'òrgan gestor, o quan siga persona jurídica i no autoritze l'òrgan gestor a la seua consulta.  
c. Acreditació d'estar al corrent de les obligacions tributàries, estatals i autonòmiques, i amb la Seguretat Social.  
d. En el cas de persones jurídiques, fotocòpia compulsada del document de constitució de l'entitat i els seus estatuts, o, sent beneficiari anteriorment, s'hagen produït posteriorment modificacions d'aquesta documentació.  
e. Certificat de l'acord de l'òrgan gestor de l'entitat de sol·licitar l'ajuda, així com la identificació de la persona autoritzada per a sol·licitar-la, excepte en el cas que el sol·licitant siga una persona física.  
  
f. Certificat que acredite que les femelles per a les quals se sol·licita l'ajuda es troben inscrites en un llibre genealògic, portat per associacions o organitzacions de criadors de bestiar, oficialment reconegut.  
  
g. Relació d'explotacions incloses en el programa de control lleter i dels seus titulars, així com el nombre de lactacions estimades finalitzades i vàlides en la campanya.  
h. Identificació del controlador autoritzat que realitze el control lleter d'acord amb l'article 12 del Reial decret 368/2005.  
i. Determinació específica del laboratori responsable dels controls analítics, que haurà d'estar autoritzat per l'òrgan competent de la comunitat autònoma corresponent.  
j. Identificació, si és necessari, d'altres entitats que col·laboren en l'elaboració del programa.  
k. Model de domiciliació bancària, en cas que la persona sol·licitant no estiga obligada a realitzar l'alta o modificació del compte bancari a través de la corresponent tramitació telemàtica, i no opte per efectuar aquesta tramitació telemàtica.  
L'acreditació de la documentació indicada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
  
2. Quan l'Administració actuant consulte o recapte dades o documents en l'àmbit dels fins de la convocatòria que estiguen en el seu poder o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar la següent informació: dades d'identitat del sol·licitant o, si escau, del seu representant legal; dades d'estar al corrent de les obligacions amb la Tresoreria de la Seguretat Social, dades del registre d'explotacions ramaderes (REGA), així com la consulta al registre electrònic de representants. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic i en l'article 13 de la Llei 38/2003, de 17 de novembre, general de subvencions.  
  
Apartat seté. Quantia i criteris per a la concessió de les ajudes  
- L'import de la subvenció concedida a cada beneficiari, siga per si sola o en concurrència amb una altra o altres de les ajudes o subvencions que puga concedir qualsevol altra administració o ens públic, no podrà superar el 70 % del cost total de l'activitat objecte de la subvenció.  
- Dins del crèdit disponible, la quantia individualitzada de la subvenció no podrà superar la quantitat de 10 euros per cada lactació finalitzada i vàlida de vaques, i de 5 euros per cada lactació finalitzada i vàlida d'ovelles i cabres.  
- Si el conjunt de les ajudes sol·licitades superara els fons disponibles, les sol·licituds es valoraran aplicant els criteris següents:  
• 1 punt per cadascuna de les explotacions pertanyents a l'associació.  
• 0,1 punts per cada 100 ovelles/cabres que se certifique que es troben en control oficial.  
• 0,3 punts per cada 100 vaques que se certifique que es troben en control oficial.  
• 1 punt per cada treballador discapacitat contractat per l'associació en el moment de presentar la sol·licitud.  
Una vegada ordenades les sol·licituds segons l'anterior priorització s'aplicarà un règim de prorrateig mitjançant el repartiment proporcional del pressupost disponible als punts obtinguts per cadascuna d'aquestes.  
  
Apartat huité. Declaracions responsables  
La persona sol·licitant haurà de subscriure les declaracions responsables següents, segons corresponga:  
- Declara no estar incurs en les prohibicions previstes en l'article 13 de la Llei 38/2003 general de subvencions, així com complir la normativa d'integració laboral de persones amb discapacitat, o en el seu cas, està exempt d'aquesta (Decret 279/2004 del Consell).  
- Que ha informat les persones de les quals aporte dades o documentació en aquest procediment de:  
• La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment  
• La possibilitat que l'Administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, que estarà disponible a requeriment de l'Administració en qualsevol moment.  
• La possibilitat i manera d'exercir els drets d'accés, rectificació, supressió, limitació del tractament o oposició que li assisteixen en relació amb el tractament de les seues dades personals.  
  
Apartat nové. Tramitació, esmena de defectes i resolució de les ajudes  
  
1. La instrucció del procediment de concessió de subvencions correspon al servei amb competències en matèria de sanitat animal, que realitzarà d'ofici totes aquelles que es consideren necessàries per a la determinació, coneixement i comprovació de les dades en virtut de les quals haja de formular-se la proposta de resolució, remetent a l'òrgan col·legiat un informe d'avaluació de les sol·licituds.  
L'òrgan col·legiat emetrà un informe en el qual es concrete el resultat de l'avaluació efectuada, i sobre la base d'aquest serà l'encarregat de realitzar la proposta de resolució de concessió de les ajudes, a la vista de l'informe d'avaluació de les sol·licituds.  
Aquest òrgan col·legiat estarà integrat per 3 membres nomenats per la direcció general competent en matèria de ramaderia: persona responsable de la prefectura de servei que tindrà la presidència i dues persones al capdavant de les direccions de secció que exerciran la Vicepresidència i Secretaria. En cas de vacant, absència, malaltia o una altra causa legal la presidenta serà substituïda per la persona que estiga al càrrec de la Vicepresidència. Tots els membres, així com els seus suplents en cas de vacant, absència, malaltia o una altra causa legal seran designats per la direcció general competent en matèria de ramaderia.  
A la vista de la documentació aportada i la proposta de l'òrgan col·legiat, l'òrgan competent per a resoldre la concessió d'aquestes ajudes d'acord amb l'import previst en l'apartat sisé serà la persona al capdavant de la conselleria competent en matèria de ramaderia. La resolució inclourà la concessió o denegació expressa de la subvenció, de la qual estaran exclosos tots els impostos.  
2. Les esmenes o les aportacions documentals posteriors a la presentació de la sol·licitud es realitzaran telemàticament en la seu electrònica de la Generalitat sede.gva.es/va/proc636.  
  
Apartat desé. Resolució i notificació  
El termini màxim per a resoldre i notificar la resolució procedent de les ajudes serà de dos mesos a comptar des de l'endemà de la finalització del termini de presentació de les sol·licituds. Transcorregut el citat termini sense que s'haja dictat i notificat resolució expressa s'entendrà desestimada la pretensió per silenci administratiu.  
La falta de resolució expressa i la seua notificació en el termini de sis mesos a comptar des de la terminació del termini de presentació de sol·licituds, tindrà efecte desestimatori. No obstant això, aquest termini no començarà a comptar fins que es publique l'import global màxim de les ajudes aprovat per a cada exercici pressupostari.  
La resolució inclourà la concessió o denegació expressa de la subvenció i es publicarà en el Diari Oficial de la Generalitat Valenciana de conformitat amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques i contindrà el llistat baremat d'expedients segons els criteris de priorització establits en la convocatòria, la llista dels beneficiaris amb els imports de les ajudes públiques assignades de les quals estaran exclosos tots els impostos, motivant degudament el sentit d'aquestes i incorporant, si escau, les condicions i obligacions derivades d'aquesta.  
  
Aquesta convocatòria produirà efectes des de l'endemà de la seua publicació en el Diari Oficial de la Generalitat Valenciana.  
  
Apartat onze. Justificació  
La justificació de les inversions o despeses aprovades davant l'Administració es realitzaran abans del dia 15 de novembre de 2023, tal com estableix l'article onze de l'Ordre de 5 de maig de 2006, de la Conselleria d'Agricultura, Pesca i Alimentació.  
Es consideraran despeses subvencionables aquelles activitats empreses o serveis rebuts després de la presentació i acceptació de la sol·licitud.  
  
Apartat dotze. Delegació de competències  
Es delega en la persona al capdavant de la direcció general competent en matèria de ramaderia, la concessió i denegació de les ajudes contemplades en aquesta resolució.  
  
Apartat tretze. Protecció de dades de caràcter personal  
1. La gestió de les ajudes comporta el tractament de dades de caràcter personal, havent de complir-se amb les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal cal informar el següent:  
a) Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'agricultura  
b) Responsable del tractament: persona titular de la Sotssecretaria de la conselleria amb competències en matèria d'agricultura.  
c) Finalitat del tractament: gestionar les ajudes en matèria agrària, agroalimentària i desenvolupament rural.  
d) Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'adreça següent d'internet: sede.gva.es/va/proc19970  
e) Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es preveu en la següent adreça d'internet: sede.gva.es/va/proc22094, sense perjudici de la possibilitat de reclamar davant l'Agència Espanyola de Protecció de Dades.  
f) Es pot obtindre informació més detallada en l'enllaç següent: https://agroambient.gva.es/va/registre-de-tractaments  
3. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los dels casos següents:  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, que estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que li assisteixen en relació amb el tractament de les seues dades personals.  
  
Apartat catorze. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei general de subvencions, els subjectes beneficiaris de la subvenció hauran de complir les obligacions de transparència següents:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que el mateix haguera sigut atés, l'òrgan que ha realitzat el requeriment podrà acordar, previ advertiment i audiència a l'interessat, la imposició de multes coercitives en els termes previstos en l'article 5 de la Llei 1/2022, de 13 d'abril.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
D'acord amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que dicta l'acte, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana o, directament, recurs contenciós administratiu davant els jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
  
València, 12 de juny de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.